Пазітроній

Пазітро́ній — звязаная сістэма часціц, электрона і пазітрона. Падобны на , дзе пратон заменены пазітронам.

Мае масу, роўную дзвюм электронным, а памеры ўдвая большыя за памеры атама вадароду. Утвараецца пры сутыкненнях павольных пазітронаў з атамамі рэчыва. У залежнасці ад узаемнай арыентацыі спінаў электрона і пазітрона адрозніваюць ортапазітроній (спіны часціц паралельныя; час жыцця  с; распадаецца на 3 -кванты) і парапазітроній (антыпаралельныя;  с; распадаецца на 2 -кванты).

Палярызаваны пазітроній, утвораны пазітронам, атрыманым пры бэта-распадзе, мае своеасаблівыя ўласцівасці: вектар яго спіна прэцэсіруе вакол напрамку магнітнага поля (тэарэтычна прадказана У. Р. Барышэўскім і эксперыментальна назіралася ў Інстытуце фізікі НАН Беларусі).

Уласцівасці і час жыцця пазітронія ў рэчыве адрозніваюцца ад характарыстык свабоднага пазітронія і вызначаюцца ўласцівасцямі рэчыва.

Выкарыстоўваецца для вывучэння фізіка-хімічных асаблівасцей рэчыва, напрыклад, хуткіх хімічных рэакцый атамарнага вадароду, працягласць працякання якіх параўнальная з часам жыцця пазітронія.

 Гл. таксама 
 Пратоній

 Літаратура 
  С. 517—518.

 Спасылкі 
 Позитроний // Физическая энциклопедия.

Катэгорыя:Квантавая электрадынаміка
Катэгорыя:Атамы
Катэгорыя:Квантавая хімія
Катэгорыя:Фізіка элементарных часціц